NEX เพิ่มทุน 232 ล้านหุ้น ขาย RO หุ้นละ 1 บ. นำเงินลงทุนธุรกิจรถให้เช่าหนุนกำไรโตยั่งยืน
NEX เพิ่มทุน 232 ล้านหุ้น ขาย RO หุ้นละ 1 บ. นำเงินลงทุนธุรกิจรถให้เช่าหนุนกำไรโตยั่งยืน
NEX เพิ่มทุน 232 ล้านหุ้น ขาย RO หุ้นละ 1 บ. นำเงินลงทุนธุรกิจรถให้เช่าหนุนกำไรโตยั่งยืน
18 ก.ค. 2562

บริษัท เน็กซ์ พอยท์ จำกัด (มหาชน) หรือ NEX เปิดเผยว่า ที่ประชุมคณะกรรมการบริษัทเมื่อวานนี้ (17 ก.ค.) อนุมัติการเพิ่มทุนจดทะเบียนเป็น 464.01 ล้านบาท จากเดิม 232 ล้านบาท โดยออกหุ้นเพิ่มทุน 232 ล้านหุ้น พาร์หุ้นละ 1 บาท จัดสรรให้กับผู้ถือหุ้นเดิมตามสัดส่วนการถือหุ้น (RO) ในอัตราส่วน 1 หุ้นเดิมต่อ 1 หุ้นใหม่ ที่ราคาเสนอขายหุ้นละ 1 บาท
ทั้งนี้ ในกรณีที่มีผู้จองซื้อหุ้นเต็มจำนวน บริษัทจะระดมทุนได้ประมาณ 232 ล้านบาท ซึ่งบริษัทมีแผนจะนำเงินที่ได้ไปใช้ลงทุนในธุรกิจใหม่ที่เกี่ยวข้องกับการให้บริการรถยนต์โดยสารให้เช่าดำเนินงานระยะยาว (Operating Lease), การจัดหารถยนต์ (Fleet Procurement), การออกแบบและปรับแต่งรถยนต์ตามความต้องการของลูกค้า (Fleet Tailored Modification), การซ่อมและบำรุงรักษารถ (Fleet Maintenance)
รวมถึงการให้บริการรถทดแทน (Replacement Cars), การให้เช่าทางการเงิน (Financial Lease) และธุรกรรมอื่นๆ ที่เกี่ยวเนื่องของบริษัท และ/หรือ บริษัทย่อยของบริษัทจำนวนประมาณ 130 ล้านบาท ภายในไตรมาส 4/62
นอกจากนี้ยังจะใช้ชำระคืนหนี้เดิมให้กับสถาบันการเงินจำนวนประมาณ 50 ล้านบาท ภายในไตรมาส 4/62 และใช้เป็นเงินทุนหมุนเวียนของบริษัทจำนวนประมาณ 52 ล้านบาท
ด้านคณะกรรมการบริษัท เห็นว่าบริษัทมีความจำเป็นที่จะต้องเพิ่มทุนจดทะเบียนและออกหุ้นสามัญเพิ่มทุนเพื่อเสนอขายให้แก่ผู้ถือหุ้นเดิมตามสัดส่วนการถือหุ้นในครั้งนี้ เนื่องจากบริษัทมีแผนที่ประกอบธุรกิจรถยนต์โดยสารให้เช่า ซึ่งจำเป็นต้องมีเงินลงทุนในการจัดหาซื้อรถโดยสารจำนวนมาก เพื่อรองรับในการประกอบธุรกิจรถโดยสารให้เช่าซึ่งจะช่วยสร้างกระแสเงินสดและกำไรให้กับบริษัทอย่างต่อเนื่องในอนาคต